Hans Henrik Scheel

Hans Henrik Scheel (født 1956) er en norsk samfunnsøkonom og embetsmann. Han var finansråd, det vil si øverste administrative leder i Finansdepartementet, fra 1. februar 2015 til august 2023. Han var administrerende direktør i Statistisk sentralbyrå 2011–2015.regjeringen.no Hans Henrik Scheel ny finansråd 19.12.2014

Karriere
Scheel var i sin ungdom medlem av Unge Høyre, blant annet under Kåre Willochs første regjering. Hvorvidt han beholdt denne partitilhørigheten er uvisst. Scheel er utdannet cand.oecon. fra Universitetet i Oslo i 1985. Han var gjesteforsker ved Department of Economics, University of California, San Diego i 1992-1993. Fra 1993 til 2010 var han ekspedisjonssjef i Finansdepartementets skatteøkonomiske avdeling. Før det har han blant annet arbeidet i planleggingsavdelingen og økonomiavdelingen i samme departement. Fra 2003 til juli 2004 var han konstituert departementsråd i Moderniseringsdepartementet og i perioden fra august 2006 til januar 2008 ansatt som ekspedisjonssjef for innenriksavdelingen ved Statsministerens kontor.regjeringen.no: Hans Henrik Scheel til Statsministerens kontor 16.06.2006 

I statsråd 17. desember 2010 ble Scheel utnevnt til administrerende direktør i Statistisk sentralbyrå (SSB) for en periode på seks år.regjeringen.no: Hans Henrik Scheel tilsett som SSB-direktør 17.12.2010 Scheel tiltrådte i februar 2011.

Han ble i statsråd 19. desember 2014 utnevnt til finansråd i Finansdepartementet.regjeringen.no: Hans Henrik Scheel ny finansråd Han gikk av 1. august 2023 og ble etterfulgt av Lars-Henrik Myrmel-Johansen.

I 2014 ledet han utvalget som la fram NOU 2014:13, Kapitalbeskatning i en internasjonal økonomi.regjeringen.no: Utredning om selskapsskatten overlevert finansministeren. Finansdepartementet (2. desember 2014)

Scheel er bosatt på Bekkestua i Bærum og har fire barn.

 Referanser  


 Eksterne lenker 


Kategori:Norske departementsråder
Kategori:Norske samfunnsøkonomer
Kategori:Personer fra Bærum kommune